Ultratrail guztien artean bat baldin badago nabarmentzen dena, hori Mont Blancekoa da, duela hamabost urte Alpeetan jokatzen dena. Etzi hasiko da, Chamonixen (Frantzia), 18:00etan, eta 2.300 parte hartzaile ariko dira. 170 kilometroko ibilbideari eta 10.000 metroko desnibel positiboari egin beharko diote aurre. Euskal Herriko hainbat korrikalari ariko dira. Kilian Jorneten itzalpean lehiatuko dira, kataluniarra baita izar nagusia. Hirutan irabazi du UTMB.